|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 15.4.2024. godine

MEDIJIMA

**NAJAVA ZA MEDIJE**

**Sedmi sastanak Posebne grupe za reformu javne uprave između EU i BiH**

Sedmi sastanak Posebne grupe za reformu javne uprave između Evropske unije i Bosne i Hercegovine održat će se u utorak, 16.4.2024. godine u Sarajevu (hibridni format).

**U prvom dijelu sastanka (od 10 do 12:45h) održat će se** **politički dijalog na visokom nivou o reformi javne uprave. U uvodnom dijelu političkog dijaloga obratit će se ministar pravde BiH Davor Bunoza, a sastankom će kopredsjedavati sekretar Ministarstva pravde BiH Željko Bogut.** Između ostalog, razgovarat će se o prioritetima vezanim za funkcionalno upravljane javnim finansijama i funkcionalnu javnu upravu te o izgradnji profesionalne državne službe i usklađivanju zakonodavstva o državnoj službi na različitim nivoima vlasti.

**U drugom dijelu sastanka (od 14:15 do 17:45h) održat će se** **dijalog na tehničkom nivou o reformi javne uprave, a sastankom će kopredsjedavati koordinator za reformu javne uprave Darko Kasap.** U ovom dijelu sastanka razgovarat će se, između ostalog, o provođenju Strategije i Akcionog plana za refomu javne uprave u BiH, te o državnoj službi, odgovornosti i upravljanju ljudskim potencijalima.

Sastankom će sa strane EU kopredsjedavati Barbara Jesus - Gimeno iz Evropske komisije.

**U utorak 16.4.2024. godine, u zgradi Direkcije za evropske integracije (Đoke Mazalića 5, Sarajevo, sala na 3. spratu), snimateljima i fotoreporterima će biti omogućeno uzimanje kadrova i fotografisanje početka sastanka u 10 sati. Za izjave o temi vezanoj za sastanak novinarima će u 13 sati biti na raspolaganju:**

* **Željko Bogut, sekretar Ministarstva pravde BiH**
* **Darko Kasap, koordinator za reformu javne uprave**

Direkcija će distribuisati saopćenje.

Posebna grupa za reformu javne uprave je jedno od zajedničkih tijela EU i BiH uspostavljenih za nadzor provođenja Sporazuma o stabilizaciji i pridruživanju. Više o radu ovog tijela možete vidjeti na <https://www.dei.gov.ba/hr/stabilization-agreement>.

Direkcija za evropske integracije